Cuneiform Tablet Kt 88/k 202 (AKT 7a 189)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB a-lá-ḫi-im DUMU šu-a-nim KIŠIB bu-ṣí-a DUMU lá-tù-ra-ma KIŠIB en-nam-{d}IM DUMU ku-za-ri KIŠIB en-na-sú-en₆ DUMU DINGIR-ì-lí ša ḫu-bu-ul en-na-sú-en₆ DUMU DINGIR-ì-lí um-ma ni-nu-ma 0.83333 ma-na KÙ.BABBAR ša a-šur-SIPA šu-qúl um-ma en-na-sú-en₆-ma a-a-nu-um KÙ.BABBAR-pì <gap>-lá-li-ik-ma iš-tí um-me-a-ni-a lá-sí um-ma ni-nu-ma šu-ma lá ta-li-ik-ma iš-tí a-šur-SIPA lá ta-sí mì-ma ru-gu₅-ma-i-kà ù TÚG-tù-kà áš-DU-ma 1.66666 ma-na KÙ.BABBAR ṣa-ru-pá-am ba-lu-um dí-nim ba-lu-um ma-mì-tim ta-ša-qal um-ma en-na-sú-en₆-ma a-ša-qal ta-aḫ-sí-is-tum a-ni-tum me-eḫ-ra-at ṭup-pí-im ḫa-ar-mì-im ša ḫu-bu-ul en-na-sú-en₆ DUMU DINGIR-ì-lí